ขออนุญาตินะค้ะ มีเพศสัมพันธ์กับแฟนได้สี่วัน แล้วถึงไปซื้อยาคุมแบบ 21 เม็ดมากินค่ะ เรามีอะไรกันทุกวัน วันล้ะ3-4 ครั้ง ก่อนกินยาคุมและระหว่างที่กินอยู่ค่ะ กินแผงแรกค่ะ ตอนนี้กินยาคุมหมดไป3วันแล้วยังไม่มีวี่แววประจำเดือนจะมาเลยค่ะ แล้วรู้สึกเจ็บหน้าอกขยายขึ้นเป็นตั้งแต่2 อาทิตย์ก่อนหน้านี้ค่ะ ลองซื้อที่ตรวจการตั้งครรภ์มาตรวจ แต่ขึ้นขีดเดียวค่ะ มีโอกาสตั้งครรภ์ไหมค้ะ
สวัสดีค่ะ การเริ่มทานยาคุมกำเนิดแผงแรกนั้น ควรทานภายใน 1-5 วัน นับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หากไม่ได้ทานภายในช่วง 1-5 วันของการมีประจำเดือนมา ก็ต้องทานต่อเนื่องไปอย่างน้อย 7 วันก่อน ยาคุมจึงจะออกฤทธิ์ในการป้องกันการตั้งครรภ์ได้ดังนั้น หากมีเพศสัมพันธ์ แล้วผ่านไป 4 วันจึงซื้อยาคุมกำเนิดมาทาน ก็ย่อมมีโอกาสตั้งครรภ์ได้ค่ะหากในตอนนี้ ทานยาคุมจนครบ 21 เม็ดแล้ว และเว้นระยะมา 3 วัน แต่ยังไม่มีประจำเดือนมา แนะนำควรรอต่อไปให้ครบ 7 วันก่อนค่ะ เพราะอาจมาในช่วงวันที่ 4-5 ของการเว้นระยะก็ได้ แต่หากยังคงไม่มีมา ก็ให้ตรวจหาการตั้งครรภ์ดูอีกครั้งค่ะแต่ทั้งนี้ หากวันที่มีเพศสัมพันธ์ครั้งสุดท้าย ยังไม่ถึง 2 สัปดาห์ อาจยังตรวจหาการตั้งครรภ์ไม่พบได้ ซึ่งก็ควรต้องตรวจดูอีกครั้งหลังจากครบ 2 สัปดาห์ นับจากวันที่มีเพศสัมพันธ์ครั้งสุดท้ายไปค่ะ